Komisijos reglamentas (EB) Nr. 1979/2003
2003 m. lapkričio 11 d.
papildanti Reglamento (EB) Nr. 2400/96 priedą (Westlandse druif, Alcachofa de Benicarló arba Carxofa de Benicarló ir Marrone di San Zeno)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 6 straipsnio 3 ir 4 dalis,
kadangi:
(1) pagal Reglamento (EEB) Nr. 2081/92 5 straipsnį Nyderlandai Komisijai perdavė paraišką dėl "Westlandse druif" pavadinimo įregistravimo geografine nuoroda; Ispanija Komisijai perdavė paraišką dėl "Alcachofa de Benicarló" arba "Carxofa de Benicarló" pavadinimo įregistravimo kilmės vietos nuroda, o Italija - paraišką dėl "Marrone di San Zeno" pavadinimo įregistravimo kilmės vietos nuoroda.
(2) Pagal Reglamento (EEB) Nr. 2081/92 6 straipsnio 1 dalį buvo nustatyta, kad šios paraiškos atitinka visus to reglamento reikalavimus, visų pirma dėl to, kad jose pateikta visa minėto reglamento 4 straipsnyje numatyta informacija.
(3) Išspausdinus šio reglamento priede nurodytus tris pavadinimus Europos Sąjungos oficialiame leidinyje( [3]), Komisija negavo nė vieno pagal to reglamento 7 straipsnį pateikto užprotestuojančio pareiškimo.
(4) Dėl to šiuos tris pavadinimus reikėtų įtraukti į Saugomų kilmės vietos nuorodų ir saugomų geografinių nuorodų registrą ir tokiu būdu juos saugoti visoje Bendrijoje kaip saugomas kilmės vietos nuorodas ar saugomas geografines nuorodas.
(5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1665/2003 [5], priedą,
PRIĖMĖ ŠĮ REGLAMENTĄ:
1 straipsnis
Šio dokumento priede nurodytais trimis pavadinimais papildomas Reglamento (EB) Nr. 2400/96 priedas ir jie įrašomi į Reglamento (EEB) Nr. 2081/92 6 straipsnio 3 dalyje numatytą Saugomų kilmės vietos nuorodų ir saugomų geografinių nuorodų registrą kaip saugomos kilmės vietos nuorodos (SKVN) ar saugomos geografinės nuorodos (SGN).
2 straipsnis
Šis reglamentas įsigalioja 20 dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. lapkričio 11 d.